open-index/open-wikipedia-markdown huggingface dataset:
Frederick Hopkins

**Frederick Gowland Hopkins** (20. kesäkuuta 1861 Eastbourne, Yhdistynyt kuningaskunta – 16. toukokuuta 1947 Cambridge, Yhdistynyt kuningaskunta) oli englantilainen biokemisti, joka löysi vitamiinit ja aminohappo tryptofaanin. Hän sai vuoden 1929 Nobelin fysiologian ja lääketieteen palkinnon yhdessä Christiaan Eijkmanin kanssa.

Hopkins eristi proteiineista vuonna 1901 aminohapon nimeltä tryptofaani. Vuosina 1906–1907 hän osoitti, että eläimet eivät voi itse tuottaa sitä ja muutamia muita välttämättömiä aminohappoja, vaan ne pitää saada ravinnosta. Laboratoriokokeilla hän osoitti, että eläimet tarvitsevat energiaravintoaineiden (rasvaa, proteiinia ja hiilihydraattia) lisäksi pieniä määriä muita välttämättömiä aineita, ns. suojaravintoaineita. Näitä alettiin myöhemmin kutsua vitamiineiksi.

Hopkins opiskeli aluksi kemiaa, suoritti kandin tutkinnon vuonna 1888. Hän vaihtoi lääketieteeseen josta valmistui 1894. Vuonna 1898 hänet kutsuttiin Cambridgen yliopistoon yhdistämään kemiaa ja fysiologiaa. Biokemia ei ollut tuohon aikaan itsenäinen tieteenalansa. Hopkins sai pientä palkkaa ja hankki lisätuloja opettamalla. Vuonna 1902 hänet nimitettiin vihdoin biokemian lehtoriksi, ja vuonna 1910 hän sai viran Trinity Collegesta.

## Lähteet
After Bathing at Baxter’s

**After Bathing at Baxter's** on Jefferson Airplanen marraskuussa 1967 julkaistu kolmas albumi. Se ei menestynyt kaupallisesti yhtä hyvin kuin edellinen albumi *[[Surrealistic Pillow]]*; listasijoitus yhtyeen kotimaassa Yhdysvalloissa oli 17.

## Kappaleet
**Streetmasse**
#
#
#
**The War Is Over**
#
#
**Hymn to an Older Generation**
#
#
**How Suite Is**
#
#
**Shizoforest Love Suite**
#
#

### Vuonna 2003 julkaistun uusintapainoksen bonuskappaleet
#
#
#
#

## Kokoonpano
### Jefferson Airplane
*Grace Slick – piano, urut, nokkahuilu, laulu 
*Paul Kantner – rytmikitara, laulu
*Jorma Kaukonen – soolokitara, sitar, laulu 
*Jack Casady – bassokitara 
*Spencer Dryden – rummut, lyömäsoittimet, puhallinsovitukset
*Marty Balin – rytmikitara, laulu

### Vierailijat
*Gary Blackman – laulu
*Bill Thompson – laulu

## Lähteet
Kelo (täsmennyssivu)

**Kelo** voi viitata seuraaviin:
*kelo, pystyyn kuivunut, kuorensa pudottanut puu
*Kelo, joki Intiassa
*Kélo, kaupunki Tšadissa

## Suomalainen sukunimi
*Anna Kelo, oopperaohjaaja
*Eila Kelo (o.s. *Aaltonen*, s. 1948), korkeushyppääjä ja viisiottelija
*Ilmari Kelo (oik. *Uuno Matti Jore*, synt. *Jussilainen*, 1904–1982), kirjailija
*Milla Kelo (myöh. *Kelonurmi*, s. 1978), yleisurheilija, Eila Kelon tytär
*Niina Kelo (s. 1980), yleisurheilija, Eila Kelon tytär
*Onni Kelo (1930–2015), kapellimestari.
Kelo

**Kelo** on pystyyn kuollut, kuivunut vanha puu, joka on pudottanut kuorensa. Kelo on lähes aina kierteinen, yleensä alhaalta katsottuna vasemmalta oikealle. Yleensä kelo on Suomessa mänty. 

## Kelon elinkaari

Mänty voi elää Suomessa noin 500-vuotiaaksi, ja sen keloutuminen kestää noin 35–50 vuotta. Mänty voi Suomessa seisoa kelona noin 250–700 vuotta, kunnes sen juuret ja sitten tyvi lopulta vettyvät ja lahoavat ja puu kaatuu. Myös haapa voi joskus keloutua, jos se sijaitsee avoimella paikalla. Metsässä sen tyvi lahoaa nopeammin. Haapakelo voi esimerkiksi hakkuuaukealla seistä vuosikymmeniä.

## Kelojen eliöyhteisöjä
Mäntykelo vastustaa lahoamista hyvin, mutta kun puu kaatuu, sen valtaavat kelopuuhun erikoistuneet lahottajasienet. Pystykelossa sienet eivät kasva, vain sen pinnalla on rupijäkäliä. Palokärjen keloihin tekemissä koloissa asuvat myös monet kolopesijälinnut ja näätä. Myös hevosmuurahainen voi nakertaa pesänsä keloutuneeseen mäntyyn, ja sitä seuraa uhanalainen saloihrakuoriainen. Haapakelo on yleensä aina ontto ja haavankäävän lahottama. Etenkin lahoava haapa tarjoaa elinympäristön suurelle määrälle lahopuussa eläviä hyönteislajeja. Luonnontilaisissa boreaalisissa metsissä keloja on paljon, talousmetsissä vähän.

## Kelopuu rakennusmateriaalina

Kelohonka on rakennusmateriaalina kestävää, mutta nykypäivänä melko harvoin käytetty rakennusmateriaali. Kelohirren saatavuus esimerkiksi höylättyyn puutavaraan verrattuna huono ja käsittely on hidasta ja työlästä, joten hinta nousee tuoreeseen höylähirteen verrattuna jopa viisinkertaiseksi. Halkaisijaltaan noin 27&nbsp;cm paksuisen kelotukin hinta oli vuonna 2021 noin 330–350 euroa kuutiometriltä. Myös kelohirrestä sahattu erityisesti kelomökkien ovien- ja ikkunanpielissä käytetty kelotuppilauta on tavalliseen tuppeensahattuun mäntylautaan verrattuna hinnaltaan moninkertainen. Kalliimman hankintahinnan ja hitaamman rakentamisprosessin vuoksi kelohirren käyttö päärakennusmateriallina lisää hirsimökin rakentamiskustannuksia jopa 20&nbsp;%.

## Lähteet

## Aiheesta muualla
Juri Rjazanov

**Juri Rjazanov** (21. maaliskuuta 1987 Vladimir, Neuvostoliitto – 20. lokakuuta 2009 Vladimir) oli venäläinen telinevoimistelija, joka voitti urallaan MM-hopeaa joukkuekilpailusta ja MM-pronssia moniottelusta. Lisäksi hän saavutti kaksi EM-mitalia. Hän kuoli autokolarissa kotikaupunkinsa lähellä.

Rjazanov pääsi Venäjän telinevoimistelumaajoukkueeseen vuonna 2006. Heti samana vuonna hän oli voittamassa hopeaa MM-kilpailujen joukkuekilpailussa. Henkilökohtaisesti Rjazanov oli 16. moniottelussa. MM-kilpailuissa 2007 Rjazanov paransi moniottelun sijoitustaan ja oli 13. Euroopan-mestaruuskilpailuissa 2008 Rjazanov voimisteli Venäjän EM-kultaa voittaneessa joukkueessa. Pekingin olympialaisissa Venäjä jäi joukkuekilpailun kuudenneksi.

Vuonna 2009 Rjazanov voitti pronssia EM-kilpailujen moniottelusta ja Venäjän-mestaruuden samassa lajissa. Lontoon MM-kilpailuissa 2009 hän voitti ensimmäisen henkilökohtaisen mitalinsa MM-tasolta. Rjazanov pääsi moniottelun finaaliin vasta kahdeksanneksi parhaana voimistelijana, mutta suoriutui kuitenkin finaalista tasaisesti ja nousi lopulta kolmanneksi. Hän voitti neljänneksi jääneen japanilaisen Kazuhito Tanakan vain 0,1 pisteellä.

Rjazanov kuoli 20. lokakuuta vain viisi päivää MM-mitalinsa jälkeen. Hän oli matkalla kotiinsa Vladimiriin, kun törmäsi vastaantulevaan autoon. Rjazanov kuoli vammoihinsa onnettomuuspaikalla.

## Lähteet

## Aiheesta muualla
*Profiili FIG:n tietokannassa 
*Juri Rjazanov – Sports Reference LLC.
Mauri Gardin

**Mauri Gardin** (s. 6. tammikuuta 1949 Ylitornio) on suomalainen virkamies. Gardin toimi vuosina 1978–1987 Simon kunnanjohtaja, Rovaniemen maalaiskunnan kunnanjohtajana vuosina 1987–2003 ja Rovaniemen kaupunginjohtajana vuosina 2003–2012. Gardinille myönnettiin kaupunkineuvoksen arvonimi vuonna 2012.

Koulutukseltaan Gardin on yhteiskuntatieteiden maisteri. Hän toimi Ylitorniolla Kansalaisopiston rehtorina vuosina 1973–1978. Hän oli ulkoministeri Paavo Väyrysen poliittinen sihteeri vuosina 1985–1987. Poliittiselta kannaltaan Gardin on keskustalainen.

Mauri Gardinin vanhemmat olivat tiehöylänkuljettaja Niilo Edvard Gardin. (s. 1922 Ylitornio) ja hänen vaimonsa juustola-apulainen Kerttu Katariina Väätämöinen (s. 1922 Simo). Gardin on naimisissa ja hänellä on kolme tytärtä. Hän harrastaa maratonjuoksua, tennistä, kalastusta ja mökkeilyä.

## Lähteet
A Song for Lya and Other Stories

**A Song for Lya and Other Stories** on George R. R. Martinin vuonna 1976 ilmestynyt novellikokoelma. 

## Sisällys

* *With Morning Comes Mistfall*
* *The Second Kind of Loneliness*
* *Override*
* *Dark, Dark Were the Tunnels*
* *The Hero*
* *fta*
* *Run to Starlight*
* *The Exit to San Breta*
* *Slide Show*
* *A Song for Lya*

## Lähteet
Tiina Vahevaara

**Tiina Vahevaara** (s. 26. tammikuuta 1965) on suomalainen sopraano.

Tiina Vahevaara valmistui musiikin maisteriksi Sibelius-Akatemiasta vuonna 1995, opettajanaan Annika Ollinkari, ja piti ensikonserttinsa vuonna 1997. Hän on opiskellut myös Jeffrey Goldbergin ja Renata Scotton johdolla. Vahevaara on saanut toisen palkinnon Timo Mustakallio -laulukilpailussa ja Merikanto-laulukilpailussa. Hän on vieraillut Suomen Kansallisoopperassa vuodesta 1994 lähtien ja Savonlinnan oopperajuhlilla vuodesta 2000 lähtien. Lisäksi Vahevaara on laulanut useissa Suomen maakuntaoopperoissa ja Dalhallan oopperafestivaaleilla.

Vahevaaran esittämiä rooleja ovat muun muassa Pamina ja Papagena (oopperasta *[[Taikahuilu]]*), Blonde (*[[Ryöstö seraljista]]*), Susanna (*[[Figaron häät]]*), Violetta (*[[La Traviata]]*), Musetta (*[[La Bohème]]*), Liisa (*[[Pohjalaisia (ooppera)|Pohjalaisia]]*) ja Nedda (*[[Pajatso (ooppera)|Pajatso]]*).

Vahevaara on saanut vuonna 2003 Savonlinnan Oopperajuhlien Special Award -palkinnon ja Karita Mattila -palkinnon. Hän on levyttänyt Kalevi Ahon Kiinalaisen laulusarjan BIS-levymerkille.

## Lähteet
Marija Judina

**Marija Veniaminovna Judina** (; 9. syyskuuta (J: 28. elokuuta) 1899 Nevel – 19. marraskuuta 1970 Moskova) oli vaikutusvaltainen venäläinen pianisti.

Marija Judina syntyi juutalaiseen perheeseen Nevelissä Venäjällä. Hän opiskeli Petrogradin konservatoriossa Anna Jesipovan ja Leonid Nikolajevin johdolla. Hän sai myös yksityisopetusta Felix Blumenfeldilta. Hänen luokkatovereihinsa lukeutuivat Dmitri Šostakovitš ja Vladimir Sofronitski. Judinaa arvostetaan erityisesti J. S. Bachin musiikin esittäjänä. Joidenkuiden mielestä Judinan Bach-soitto oli esikuvana Glenn Gouldin tyylille. Vaikka myös Judinan Beethoven-tulkinnat saivat tunnustusta, ei hän karttanut oman aikansakaan säveltäjien, kuten ystävänsä Šostakovitšin, esittämistä. Hän toimi pianonsoiton opettajana mm. Leningradin konservatoriossa, Tbilisin konservatoriossa ja Moskovan konservatoriossa.

Marija Judina oli harvoja avoimesti kommunistivaltaa vastaan asettuneita neuvostotaiteilijoita. Hän olikin useasti esiintymis- ja opetuskiellossa. Hänet luetaan myös 1900-luvun suurien venäläisten kristillisten ajattelijoiden joukkoon: hänen ystäviinsä kuuluivat filosofit Pavel Florenski ja Mihail Bahtin.

## Aiheesta muualla
* Official website
Ariella Kaeslin

**Ariella Kaeslin** (myös muodossa **Käslin**, s. 11. lokakuuta 1987 Luzern) on sveitsiläinen telinevoimistelija ja Euroopan mestari. 

Kaeslin voitti hypyn MM-hopeaa Lontoon MM-kilpailuissa 2009, ja saman vuoden EM-kilpailuista hän voitti samalla telineellä Euroopan mestaruuden sekä neliottelussa pronssimitalin. Pekingin kesäolympialaisissa 2008 Kaeslin oli hyppyfinaalin viides ja neliottelun 18:s. Berliinin EM-kilpailuissa 2011 Kaeslin voitti hypyssä pronssia.

Vuoden 2007 Sveitsin-mestaruuskilpailuissa Kaeslin voitti kaikki viisi kultamitalia. Vuonna 2008 sveitsiläiset äänestivät hänet Sveitsin Vuoden naisurheilijaksi.

## Lähteet

## Aiheesta muualla

*Profiili FIG:n tietokannassa 
*Kaeslinin viralliset kotisivut  
*Profiili Sveitsin Voimisteluliiton sivuilla 
*Ariella Kaeslin Biography and Olympic Results  Sports Reference LLC.
Élodie Bouchez

**Élodie Bouchez-Bangalter** (s. 5. huhtikuuta 1973) on ranskalainen näyttelijä. Hän esiintyi Renée Riennen roolissa televisiosarjassa *[[Alias (televisiosarja)|Alias]]* ja Maïté Alvarezin roolissa André Téchinén elokuvassa *[[Villikaislat]]* (1994). Hän on voittanut kaksi César-palkintoa ja Cannesin parhaan näyttelijättären palkinnon. 

Bouchez on naimisissa Thomas Bangalter'n kanssa. Hän asuu Kaliforniassa miehensä ja kahden lapsensa kanssa.

## Aiheesta muualla
*
Syke (oppikirja)

**Syke** on Editan kustantama terveystiedon oppikirjasarja 7.&ndash;9.-luokkalaisille. Kirjasarjan ovat kirjoittaneet Ismo Lehtinen, Tiina Lehtinen, Tero Lukkari ja Soili Soisalo. Sarjan kirjat ovat saatavissa myös kaikki kolme osaa käsittävä yhteisniteenä.

## Lähteet
Guldhjälmen

**Guldhjälmen** () on Ruotsin jääkiekkoilun merkittävimpiin luettu palkinto, jonka saajan valitsevat vuosittain pääsarja Elitserienin pelaajat keskuudestaan.

Palkinnon lahjoittavat Hockey-lehti ja Jofa, ja sitä on jaettu kaudesta 1985–1986 lähtien esikuvanaan NHL:n Lester B. Pearson Award -palkinto.

## Voittajat

*1986 - Kari Eloranta, HV71
*1987 - Peter Lindmark, Färjestads BK
*1988 - Anders Eldebrink, Södertälje SK
*1989 - Anders Eldebrink, Södertälje SK
*1990 - Bengt-Åke Gustafsson, Färjestads BK
*1991 - Håkan Loob, Färjestads BK
*1992 - Håkan Loob, Färjestads BK
*1993 - Peter Forsberg, MODO Hockey
*1994 - Peter Forsberg, MODO Hockey
*1995 - Per-Erik Eklund, Leksands IF
*1996 - Esa Keskinen, HV71
*1997 - Jarmo Myllys, Luleå HF
*1998 - Tommy Söderström, Djurgårdens IF
*1999 - Jan Larsson, Brynäs IF
*2000 - Rikard Franzén, AIK
*2001 - Kristian Huselius, Västra Frölunda HC
*2002 - Ulf Söderström, Färjestads BK
*2003 - Niklas Andersson, Västra Frölunda HC
*2004 - Magnus Kahnberg, Västra Frölunda HC
*2005 - Henrik Lundqvist, Frölunda HC
*2006 - Andreas Karlsson, HV71
*2007 - Fredrik Bremberg, Djurgårdens IF
*2008 - Tony Mårtensson, Linköpings HC 
*2009 - Johan Davidsson, HV71 
*2010 - Mats Zuccarello Aasen, MODO Hockey
*2011 - Magnus Johansson, Linköpings HC
*2012 – Jakob Silfverberg, Brynäs IF
*2013 – Bud Holloway, Skellefteå AIK

## Lähteet
*
Elektromyografia

**Elektromyografia** eli lihassähkökäyrä (EMG) on tutkimus, jossa kuvataan lihasten ja hermojen sähköisiä ilmiöitä. Siinä rekisteröidään ja analysoidaan lihastoimintaan liittyviä sähköilmiöitä.

Yleisimpien EMG-laitteistojen avulla voidaan tutkia 1–16 eri lihasta samanaikaisesti

## Katso myös
* Elektroneuromyografia

## Lähteet

## Aiheesta muualla
Gertrud (Hesse)

**Gertrud** on saksalaisen kirjailijan Hermann Hessen (1877–1962) vuonna 1910 ilmestynyt teos. Se on kuvaus nuoren säveltäjän elämästä ja onnettomasta rakkaudesta. Gertrud on myös syvällinen analyysi musiikin voimasta.
Ice Age 4: Mannerten mullistus

**Ice Age 4: Mannerten mullistus** () on Blue Sky Studiosin tekemä neljäs osa *[[Ice Age]]* -elokuvasarjaan. Se sai ensi-iltansa heinäkuussa 2012.

## Juoni
Manfredin ja Ellien tytär Kirsikka on teini-ikäinen ja ihastunut poikamammutti Ethaniin. Ylisuojeleva Manfred ei hyväksy tyttärensä itsenäistymistä. Sid on riemuissaan kun hänen perheensä saapuu yllättäen vierailulle. He kuitenkin vain jättävät höperön isoäitinsä tämän huolehdittavaksi. Voimakas maanjäristys Jyrsiksen seurauksesta ravisuttaa eläinten kotiseutua, ja Manfred, Diego, Sid ja hänen isoäitinsä joutuvat jäälautalle joka ajelehtii kauas merelle. He päätyvät merirosvo kapteeni Kouran ja tämän miehistön vangeiksi.

## Äänirooleissa

### Suomenkielinen versio

## Lähteet

## Aiheesta muualla
*
Verity Lambert

**Verity Lambert** (27. marraskuuta 1935 Lontoo, Iso-Britannia – 22. marraskuuta 2007) oli brittiläinen televisiotuottaja.

Aikaisemmin muun muassa sihteerinä Granada Televisionilla työskennellyt Lambert siirtyi BBC:lle vuonna 1963, jossa hän sai tuotettavakseen *[[Doctor Who]]n*, jota hän tuotti sarjan kolme ensimmäistä kautta. Tuolloin hän oli yksi nuorimmista BBC:n draamatuottajista ja ainoa nainen. Doctor Whon jälkeen Lambert oli käynnistämässä televisiosarjoja *The Newcomers* ja *Adam Adamant Lives!*. BAFTA-palkinnon hän sai vuonna 1969 W. Somerset Maughamin novellien filmatisoinnista. Muita Lambertin tuottamia televisiosarjoja ovat muun muassa *[[Minder]]* (1979&ndash;1994) ja *[[Jonathan Creek – illuusioiden mestari]]* (1997&ndash;2004). Oman tuotantoyhtiönsä Cinema Verityn hän perusti 1985.

Lambert tuotti myös elokuvia. Niiden joukkoon kuuluu muun muassa *[[Huuto pimeydestä]]* (1988).

## Lähteet

## Aiheesta muualla
* 
*
Fredrik Bremberg

**Per Fredrik Bremberg** (syntyjään **Per Fredrik Lindquist**; s. 21. kesäkuuta 1973 Västertälje, nyk. Södertälje, Ruotsi) on entinen ruotsalainen jääkiekkoilija.

New Jersey Devilsiin varasi Brembergin vuoden  kolmannella kierroksella numerolla 55. Hän pelasi NHL:ssä kahdeksan ottelua ilman tehopisteitä kaudella 1998–1999 Edmonton Oilersissa.

Fredrik Bremberg oli Elitserienin paras pistemies kaudella 2006–2007 ja pistepörssin kakkonen 2008–2009. Bremberg johtaa kaikkien aikojen pistepörssiä Ruotsin mestaruussarjassa Elitserienissä tehoin 206+375=581. Hän vei ennätyksen Jörgen Jönssoniltä 29. tammikuuta 2009 — vain kymmenen päivää sen jälkeen kun Jönsson oli ottanut sen nimiinsä.

Kaudella 2009–2010 Bremberg pelasi Jokereissa SM-liigassa. Kaudeksi 2010–2011 hän siirtyi Elitserieniin HV71-joukkueeseen. Bremberg teki HV71:ssä 25 pistettä, mutta hän sai potkut kauden 2011–2012 alkupuolella, syyskuun lopussa. Tämän jälkeen hän harjoitteli Djurgårdenin juniorijoukkueen kanssa, kunnes teki marraskuussa sopimuksen Timrån kanssa. Timråssa hän pelasi loppukauden aikana 23 ottelua runkosarjassa ja teki niissä 10 pistettä. Karsintasarjassa Bremberg oli Timrån parhaimpia pelaajia ja teki yhdeksässä pelissä kahdeksan pistettä. Kauden jälkeen hän siirtyi takaisin Djurgårdeniin, joka oli tippunut Allsvenskaniin. Bremberg lopetti jääkiekkouransa kauden 2012–2013 jälkeen.

## Saavutuksia ja palkintoja
* Ruotsin mestaruus, Djurgårdens IF (1990–1991)
* Rinkens riddare 2006
* Guldhjälmen 2007
* Elitserienin paras pistemies kaudella 2006–2007
* Elitserienin kaikkien aikojen eniten pisteitä tehnyt pelaaja

## Lähteet

## Aiheesta muualla
* 
* 
* Fredrik Bremberg on Legends of Hockey
* DIF Hockeys spelarinfo om Bremberg
Aria

**Aria** (myös *Areia*, , ) oli maakunta muinaisessa Persian valtakunnassa. Se käsitti osapuilleen saman alueen kun nykyaikainen Afganistanin Heratin maakunta.

Kyyros II Suuri liiti alueen Persian valtakuntaan noin 550 eaa. Persialaisvallan pääkaupunki oli Artakoana, joka ehkä sijaitsi samalla paikalla kun nykyinen Herat. Aleksanteri Suuri valtasi alueen. Artakoana nimettiin uudelleen Aleksandriaksi. Aleksanterin kuoleman jälkeen Ariasta tuli osa Seleukidien valtakuntaa. Vuonna 167 eaa. Aria liitettiin Parthian valtakuntaan.

## Lähteet
*
Timo Kietäväinen

**Timo Päivö Kalervo Kietäväinen** (s. 31. tammikuuta 1957 Juva) on suomalainen virkamies ja entinen kansanedustaja. Hän toimi keskustan kansanedustajana Mikkelin läänin vaalipiiristä 1983–1991. Kietäväinen aloitti Kevan toimitusjohtajana toukokuussa 2016 ja jäi tehtävästä eläkkeelle marraskuussa 2021.

## Ura

Kietäväinen valmistui ylioppilaaksi vuonna 1976, valtiotieteiden kandidaatiksi 1981 ja maisteriksi Helsingin yliopistosta 1982. Valmistuttuaan hän toimi Juvan kunnan suunnittelusihteerinä. Vuosina 1989–1990 Kietäväinen toimi Juvan kunnanvaltuuston puheenjohtajana.

Eduskuntaan Kietäväinen valittiin vuoden 1983 vaaleissa. Kansanedustajana hän oli jäsen laki- ja talousvaliokunnassa (1983–1986) ja talousvaliokunnassa (1985–1986). Presidentin valitsijamiehenä Kietäväinen oli vuosien 1982 ja 1988 vaaleissa.

Eduskuntauransa Kietäväinen toimi Suomen Kunnallisliiton (nyk. Kuntaliitto) toimitusjohtajana 1992–1993. Vuodesta 1993 hän toimi Kuntaliiton varatoimitusjohtaja. 

Kietäväinen valittiin Kevan toimitusjohtajaksi helmikuussa 2016. Hän aloitti tehtävässä toukokuussa 2016. Eläkkeelle hän jäi marraskuussa 2021.

## Luottamustehtäviä
Kietäväinen on toiminut muun muassa 
*Kunnallisliiton hallituksen puheenjohtajana
*Osuuskunta Suomen Asuntomessujen hallituksen puheenjohtajana 
*Osuuspankkien Keskuspankin (OKO) ja Osuuspankkien keskusjärjestön hallintoneuvostojen jäsenenä
*Ekokemin hallituksen puheenjohtajana
*Novo Groupin hallintoneuvoston puheenjohtajana
*FCG Finnish Consulting Groupin hallituksen varapuheenjohtajana ja
*Savon Sanomain Kirjapaino Oy:n hallituksen jäsenenä

## Tunnustuksia

Vuonna 2018 presidentti Sauli Niinistö myönsi Kietäväiselle maaneuvoksen arvonimen.

## Lähteet
István Sándorfi

**István Sándorfi** (Ranskassa **Étienne Sandorfi**; 12. kesäkuuta 1948 Budapest, Unkari &mdash; 26. joulukuuta 2007 Pariisi, Ranska) oli Ranskassa asunut unkarilainen taidemaalari.

## Elämä
Sándorfin isä työskenteli Unkarissa toimineelle amerikkalaiselle yritykselle, minkä vuoksi hänet tuomittiin vankeuteen viideksi vuodeksi vuonna 1950. Hän vapautui vain muutamaa päivää ennen Unkarin kansannousua vuonna 1956. Istvánin ollessa 8-vuotias hän muutti perheensä mukana Unkarista ensin Saksaan jossa asui vuoteen 1958 asti ja myöhemmin Ranskaan. Hän opiskeli Pariisissa École des Beaux-Arts -taidekoulussa ja kävi myös École des Arts décoratifs -koulua.

Sándorfi kuoli nopeasti edenneeseen sairauteen Pariisissa 26. joulukuuta 2007. Hänet haudattiin Budapestiin.

Hänellä oli kaksi tytärtä, Ange (s. 1974) ja Eve (s. 1979).

## Taide
Sándorfi aloitti öljyväreillä maalaamisen 12-vuotiaana. 1970-luvulta lähtien 15 vuoden ajan hän toimi itse omana mallinaan, sillä hän ei halunnut muiden näkevän työskentelyään. Sándorfin ensimmäinen näyttelynsä pidettiin pienessä pariisilaisessa galleriassa hänen ollessaan 17-vuotias. Ensimmäinen merkittävä näyttely järjestettiin vuonna 1973 Pariisin modernin taiteen museossa. Sen jälkeen hänen töitään oli näytteillä Euroopan ja Yhdysvaltojen eri kaupungeissa, kuten Pariisissa ja  New Yorkissa.

Vuodesta 1988 alkaen Sándorfi maalasi etupäässä naisia. Malleina olivat useimmiten hänen omat tyttärensä. Naisten vartaloiden viereen oli asetettu epätavallisia esineitä. Tämän lisäksi hän maalasi muutamia asetelmia, joissa oli pulloja ja hedelmiä.

Unkarissa hänen töistään järjestettiin kaksi näyttelyä, vuonna 2006 Budapestissa ja vuonna 2007 Debrecenissä.

## Lähteet

## Aiheesta muualla

* Artportal: István Sándorfi 
* István Sándorfin taiteen fanisivu 
* Muutama kuva
* Hänen kuvansa 
* István Sándorfi kuoli  *(unkariksi)*
* In Memoriam István Sándorfi
Kivitalo

**Kivitalo** on talo, jossa kantavat rakenteet on tehty kivestä, tiilestä, betonista tai muusta niihin verrattavasta kovasta materiaalista. Kivitaloja ovat mm. harkko- ja betonielementtitalot. Kivitalojen sanotaan olevan  puutaloihin verrattuna hyvin paloturvallisia, varsinkin jos myös yläpohja tehdään kivestä. Kuitenkin tulipaloissa palaa irtaimisto, joten tappavia tulipaloja voi syttyä mistä tahansa materiaalista valmistetussa talossa. 

Kivitalo on ollut tyypillinen Välimeren maissa jo antiikin ajoista asti. Esimerkiksi Pompejin talot oli tyypillisesti tehty kivestä, ja niiden lattiat betonista.

Kivitaloja on rakennettu Suomessa yli 250 vuoden ajan. Helsingin ensimmäinen kivitalo Burgmanin talo rakennettiin 1600-luvun lopulla, ja vanhin säilynyt kivitalo on Sederholmin talo, joka valmistui 1757.

## Lähteet
Järvsöfaks

**Järvsöfaks** (23. kesäkuuta 1994 Järvsö, Ljusdal – 19. lokakuuta 2020) oli ruotsalainen kylmäverinen ravihevonen, jota pidetään maailman kaikkien aikojen parhaana kylmäverisenä ravihevosena. Järvsöfaks juoksi vuodet 1997–2009 kestäneellä urallaan yhteensä 234 kilpailua, joista se voitti 201. Vuonna 2005 ori ravasi edelleen voimassa olevan kylmäveristen maailmanennätyksen 1.17,9. Järvsöfaksia valmensi ja ohjasti hevosen omistaja Jan-Olov Persson.

## Ura
Järsöfaks voitti urallaan lukuisia suurkilpailuja ansaiten palkintorahoja noin 2,1 miljoonaa euroa. Ori voitti muun muassa Solvallassa kilpailtavan Elitkampenin vuosina 2002–2006. Järvsöfaks saavutti myös kylmäveristen maailmanennätyksen perättäisten voittojen määrässä voitettuaan 42 kilpailua vuosina 2003–2005. Voitettujen lähtöjen määrässä Järvsöfaks rikkoi norjalaisen Alm Svartenin maailmanennätyksen 184:nnellä voitollaan joulukuussa 2008. 

Järvsöfaks äänestettiin Ruotsissa vuoden hevoseksi (Årets häst) neljä kertaa peräkkäin vuosina 2002—2005 ja vuoden kylmäveriseksi (Årets kallblod) 12 kertaa 1998–2009. Ruotsin raviurheilun Hall of Fameen Järvsöfaks valittiin vuonna 2013. Vuonna 2010 Hudiksvallissa nimettiin Järvsofaksin mukaan tie Järvsöfaks väg.

Vuonna 2004 Järvsöfaks sairastui harvinaiseen Baron Gruff -taudiksi kutsuttuun sisäelinsairauteen, mutta palasi kilparadoille vielä saman vuoden lopussa. Lokakuussa 2020 ilmoitettiin, että Järvsöfaks lopetetaan. Päätöksen taustalla ovat hevosen korkea ikä ja sen kärsimät erilaiset vaivat.

## Lähteet

## Aiheesta muualla
Iloveyou

**Iloveyou**, toisinaan nimellä **LoveLetter** on sähköpostimato, jonka saastuttamia viestejä levisi ensimmäisen kerran Aasiassa, Euroopassa ja Yhdysvalloissa toukokuussa 2000. Mato löydettiin 4. toukokuuta 2000 ja se näyttää saaneen alkunsa Filippiineillä. Kahdeksan päivän päästä 50 miljoonaa infektiota oli raportoitu.

Mato leviää lähettämällä käyttäjän koneelta sähköpostia Microsoft Outlookin ensimmäiseen 50 sähköpostiosoitteeseen. Sähköpostin otsikkona on "ILOVEYOU" (). Viestissä on mukana tiedosto LOVE-LETTER-FOR-YOU.txt.vbs (rakkauskirje sinulle). Tiedosto on Microsoftin VBScriptillä kirjoitettu madon koodi. Oletusasetuksilla Microsoft Windows piilottaa tiedostojen päätteet, joten käyttäjä voi luulla tiedoston olevan tekstitiedosto (pääte .txt) ja yrittää avata sen klikkaamalla sitä, jolloin mato käynnistyy.

Käynnistymisensä jälkeen mato asettaa itsensä käynnistymään koneen käynnistyessä ja lähettää itsensä edelleen. Mato hakee myös verkkolevyiltä tietyntyyppisiä tiedostoja, jotka se korvaa itsensä kopiolla, tavoitteena levitä edelleen toisille koneille toisten käyttäjien yrittäessä avata tiedostoja.

## Lähteet
Pesäpallon Välisarja 1940

Vuonna 1940 pelattiin Välisarjan kolmas kausi. Sarjajärjestely ei sodan jälkimainingeissa onnistunut suunnitellulla tavalla, mutta sarja saatiin kuitenkin pelatuksi loppuun saakka. Hämeenlinnan Pallokerho voitti mestaruuden.

## Välisarja 1940

### Itäsarja

Itä-Suomen repaleisen tilanteen vuoksi välisarjaan saatiin vain kaksi joukkuetta mukaan suunnitellun 8-10 joukkueen asemesta. Sarjan ainoa ottelu pelattiin 15.9. Lapinlahdella.

### Länsisarja

Pohjoislohko Ylihärmässä 24-25.8.

Etelälohko

Loimaata edusti kakkosjoukkue sen ykkösen pelatessa mestaruussarjaa.

Lopputurnaus Seinäjoella 21.-22.9.

### Välisarjan mestaruusottelu

HPK nousi Suursarjaan 1941. ESK ja HNMKY karsivat keväällä toisesta paikasta.

## Lähteet

* http://www.mrasilainen.com/sarjat/1940/1940_vs.htm
Liinamaa

**Liinamaa** on seuraavien suomalaisten henkilöiden sukunimi:

* Keijo Liinamaa (1929–1980), valtakunnansovittelija, pääministeri 1975
* Matti Liinamaa (1908–1968), agrologi, kansanedustaja (Maalaisliitto)
* Pirkko Liinamaa (1932–2021), televisiotoimittaja
* Verneri Liinamaa (1898–1972), satukirjailija
Andrea Maffei

**Andrea Maffei** (1798–1885) oli italialainen runoilija ja libretisti. Hän myös käänsi muun muassa Schilleriä. Hän kirjoitti Schillerin *[[Rosvot|Rosvojen]]* pohjalta libreton Verdin oopperaan *[[I masnadieri]]*. Vanhalla iällään hänestä tuli senaattori.

Maffei oli naimisissa kreivitär Clara Maffein kanssa, mutta erosi.
Käyränokka

**Käyränokka** (*Drepanornis albertisi*) on Papua-Uudessa-Guineassa tavattava paratiisilintujen heimoon kuuluva varpuslintu. Laji luokitellaan usein sirppinokkien (*Epimachus*) sukuun, mutta BirdLife Suomi katsoo sen kuuluvan käyränokkien (*Drepanornis*) sukuun.

## Koko ja ulkonäkö
Kooltaan käyränökka on noin 35&nbsp;cm. Koiraan selkä ja siivet ovat väritykseltään ruskeat. Rinta on harmaa ja kaulassa on oransseista höyhenistä koostuva viuhkamainen muodostelma. Lajin musta ja pitkä nokka kaartuu voimakkaasti alaspäin. Nokan tyvessä on kaksi sarvimaista höyhentä. Naaras on ruskea ja vatsastaan voimakkaasti mustaviiruinen.

## Levinneisyys ja elintavat
Käyränokka elää Papua-Uudessa-Guineassa. Linnun elinympäristöä ovat metsät. Laji oleskelee latvuskerroksissa yleensä yksinään. Lintu käyttää ravintonaan hyönteisiä, hyönteisten toukkia sekä hedelmiä. Käyränokan puussa sijaitseva pesä on avoin, kuppimainen ja rakennettu tikuista ja sammalista.

## Lähteet
Valtakunnansarjan kausi 1940

Valtakunnansarjaa pelattiin myös talvisodan jälkeen. Sekavissa oloissa pystyttiin ratkaisemaan yhdeksän alueen mestarit.

## Aluemestarit 1940

* Pohjois-Karjala: Pankakosken Tehtaan Urheilijat
* Kaakkois-Suomi: Tainionkosken Urheilijat
* Kymenlaakso: Haminan Palloilijat 2
* Lappi: Lapin Pojat, Rovaniemi
* Etelä-Pohjanmaa: Ylistaron Veikot
* Uusimaa: Riihimäen Pallonlyöjät 2
* Häme: Kyröskosken Ponsi
* Lahti: Heinolan Mailapojat
* Pohjois-Pohjanmaa: Oulun Pyrintö

## Aiheesta muualla

* http://www.vessix.kotisivukone.com/files/vessix.kotisivukone.com/Pesis/1940/1940-sarjat.xls

## Lähteet

* SVUL:n toimintakertomus vuodelta 1940, sivu 136 (pdf 49/50)
Sosiaalioikeus

**Sosiaalioikeus** on oikeudenala, joka sääntelee ja tutkii kansalaisten oikeutta toimeentuloturvaan, hoito- ja huolenpitopalveluihin sekä perhe-etuuksiin. Se liittyy melko läheisesti sosiaalipolitiikkaan ja molemmilla on keskeinen asema eurooppalaisissa yhteiskunnissa. Sosiaalioikeuden piiriin kuuluu asuminen, koulutuksen tukeminen, terveyden suojelu, työllisyys ja sosiaaliturva, jonka osa-alueita ovat huolenpito, perheen tukeminen, terveydenhoito ja toimeentulon turvaaminen.

Sosiaaliset oikeudet koostuvat kansallisesta lainsäädännöstä, EU-oikeudesta ja kansainvälisistä sopimuksista. Suomen sosiaalioikeudellinen lainsäädäntö on varsin laaja. *Suomen laki* -teoksen eripainos *Sosiaali- ja terveydenhuoltolainsäädäntö 2009* sisältää 921 sivua. Näin laajaa kokonaisuutta kansalaisten on vaikea hallita.

Pohjoismaiselle sosiaaliturvalle on leimallista, että palvelut rahoitetaan verovaroin eikä vakuutuspohjaisesti. Järjestelmän menonlisäykset ilmenevät kansalaisten verojen korotuksina, joita seuraamalla he voivat valvoa kustannuksia. Vakuutuspohjaisissa järjestelmissä valvonta on välillistä ja etäämpää eli sen suorittaa vakuutustarkastus. Sosiaalioikeus on syntynyt teollistuneen yhteiskunnan myötä. Se syntyi vuonna 1881 Saksassa, jossa Otto von Bismarck loi sosiaalivakuutusjärjestelmän. Suomen ensimmäiset sosiaalilait olivat asetus teollisuusammateissa olevain työntekijäin suojelemisesta (18/1889) ja laki koskeva työnantajan vastuunalaisuutta työntekijää kohtaavasta ruumiinvammasta (44/1895).

## Lähteet
Taurian palatsi

**Taurian palatsi** () on Pietarin keskustan ja Smolnan välillä sijaitseva uusklassista arkkitehtuuria edustava palatsi. Katariina II rakennutti palatsin vuosina 1783–1789 suosikilleen, Taurian ruhtinaalle Grigori Potjomkinille. Sen on suunnitellut arkkitehti Ivan Starov.

Yksikerroksiset käytävät liittävät doorilaisen pylväikön ja matalan kupolin koristaman päärakennuksen kaksikerroksisiin sivurakennuksiin, jotka muodostavat leveän etupihan. Alun perin piha oli yhdistetty kanavalla suoraan Nevaan, mutta vuosina 1858–1863 palatsin eteen pystytettiin Pietarin vesilaitoksen rakennusryhmä.

Palatsi toimi aikanaan lukuisten maalaiskartanoiden mallina. Sen vaatimattoman arvokkaan ulkoasun vastapainona olivat loistokkaat sisätilat, joissa järjestettiin upeita juhlia. Kahdeksankulmaisen kupolisalin yhdisti valtavaan talvipuutarhaan suurenmoinen joonialaisten pylväiden reunustama valkoinen pylvässali. Palatsin takana sijaitsee samaan aikaan rakennettu maisematyyppinen Taurian puisto.

Potjomkinin kuoltua Taurian palatsi toimi yhtenä Katariina II:n suosikkiresidensseistä. Paavali I:n aikana siitä tehtiin ratsukaartin kasarmi. Vuonna 1801 palatsi palautui tsaariperheen käyttöön, ja arkkitehti Luigi Rusca uudisti osan sen sisätiloista. Samaan aikaan taiteilija I. Scotti teki palatsin yhä jäljellä olevat kattomaalaukset.

Talvipuutarhasta tehtiin vuosina 1906–1907 Venäjän valtakunnanduuman istuntosali. Helmikuun vallankumouksen jälkeen palatsi toimi väliaikaisen hallituksen, Pietarin työläisneuvoston ja Venäjän neuvostojen toimeenpanevan keskuskomitean kokouspaikkana. Tammikuun 18. päivänä 1918 siellä ehti kokoontua Venäjän perustuslakia säätävä kokous. Myöhemmin palatsissa pidettiin neuvostojen, VKP(b):n ja Kominternin edustajakokouksia ja kongresseja. Vuonna 1918 se nimettiin Moisei Uritskin mukaan, mutta nimitys ei vakiintunut käyttöön. 1930-luvulla palatsiin oli sijoitettu Neuvostoliiton kommunistinen maatalousyliopisto ja toisen maailmansodan jälkeen vuoteen 1990 saakka Leningradin puoluekorkeakoulu. Nykyään siellä toimii IVY-maiden parlamenttien yhteistyöelin.

Taurian palatsin osoite on ulitsa Špalernaja 47. Lähin metroasema on Tšernyševskaja.

## Lähteet

## Aiheesta muualla

* Taurian palatsi Pietari-tietosanakirjassa
Pesäpallon Välisarja 1941

Pesäpallon välisarjasta 1941 ei loppujen lopuksi tullut mitään. Seuraavat joukkueet olivat kelpuutettuja sarjaan:

* Helsingin NMKY
* Katajanokan Haukat
* Lahden Mailaveikot
* Kotkan Suojeluskunnan Urheilijat
* Valtion lentokonetehdas, Tampere
* Seinäjoen Maila-Jussit
* Ylihärmän Junkkarit

Sarjan piti käynnistyä 15.6. Namikan ja Lahden välisellä kamppailulla. Vaikkei ensimmäistäkään ottelua tiettävästi pelattu, Lentokonetehtaan ja Seinäjoen joukkueet nostettiin Suursarjaan kesäksi 1942.

## Lähteet

* http://www.mrasilainen.com/sarjat/1941/1941_vs.htm
Pyhän Kolminaisuuden kirkko (Kulitsa ja pasha)

**Pyhän Kolminaisuuden kirkko** () on klassismia edustava kirkkorakennus Pietarin kaakkoisosassa lähellä Nevan rantaa. Omaperäisen ulkomuotonsa takia kirkko ja siihen liittyvä kellotorni ovat saaneet nimityksen **Kulitsa ja pasha** (Кули́ч и Па́сха, *Kulitš i Pasha*).

Ruhtinas Aleksandr Vjazemski rakennutti kirkon Pietarin lähellä omistamaansa Aleksandrovskojen kylään Katariina II:n lahjoittamilla varoilla vuosina 1785–1787. Arkkitehti Nikolai Lvov loi erikoisen rakennuskokonaisuuden, joka on samalla hienostunut ja runollinen. Kirkon muodostaa joonialaisten pylväiden reunustama kupolikattoinen rotunda (”kulitsa”). Sen vieressä on korkea pyramidimainen kellotapuli (”pasha”). Tarinan mukaan arkkitehti oli saanut innoituksensa Roomassa sijaitsevasta Vestan pyörötemppelistä ja preettori Gaius Cestius Epulon haudalle pystytetystä Cestiuksen pyramidista. Samat yksinkertaiset geometriset muodot toistuvat usein hänen tuotannossaan. Alkuperäistä sommitelmaa häiritsee jonkin verran vuosina 1857–1859 pystytetty lisärakennus.

Kirkon sisätilaa koristavat korinttilaiset pylväät ja alttarisyvennyksen yllä leijuvat enkelit. 1700-luvun puolivälistä oleva ikonostaasi on siirretty Vasilinsaarella sijainneesta Marian ilmestyksen kirkosta.

Nykyään rakennus on toimiva ortodoksinen kirkko. Sen osoite on Obuhovskoi oborony -prospekti 235. Lähin metroasema on Proletarskaja.

## Lähteet

## Aiheesta muualla

* Kulitsa ja pasha Pietari-tietosanakirjassa 

‎Luokka:Uusklassiset kirkkorakennukset
Jokikylä (Petsamo)

**Jokikylä** oli kylä Suomeen vuosina 1920&#x2013;1944 kuuluneen Petsamon kunnan keskiosassa, Neuvostoliitolle sodan jälkeen luovutetulla alueella. Jokikylä muodostettiin vuonna 1930 valtioneuvoston vahvistamassa Petsamon uudessa kyläjaossa yhdistämällä yhdeksi kyläkunnaksi useampia aiempia kyliä; näin yhdistyneet kylät olivat Alaluostari, Yläluostari, Moskova ja Puska.  Nimitys Jokikylä tuli siitä, että kylä käsitti Petsamonjoen alueen joen suulla sijainneen Petsamon kirkonkylän eteläpuolelta. Jokikylän alueella sijaitsivat Petsamon ortodoksinen luostari, Petsamon luterilainen kirkko ja Petsamon lentokenttä.

## Lähteet
*

### Viitteet
Martin O’Malley

**Martin Joseph O’Malley** (s. 18. tammikuuta 1963) on yhdysvaltalainen demokraattipuolueen poliitikko. Hän toimi Marylandin osavaltion kuvernöörinä vuosina 2007–2015. Ennen kuvernööriksi tuloa hän työskenteli Baltimoren pormestarina 1999–2007. O’Malley oli Baltimoren kaupunginvaltuuston jäsen 1991–1999.

O’Malley valmistui kandidaatiksi Amerikan katolisesta yliopistosta vuonna 1985 ja juristiksi (J.D.) Marylandin yliopiston 1988. Hän sai oikeuden toimia asianajajana samana vuonna.

Toukokuussa 2015 O’Malley ilmoitti asettuvansa demokraattien esivaaliehdokkaaksi vuoden 2016 presidentinvaaleihin. Hän vetäytyi ehdokkuudesta helmikuussa 2016 saatuaan Iowan esivaalissa vain noin viiden prosentin kannatuksen.

## Lähteet

## Aiheesta muualla

*Martin O'Malleyn vaalisivut
Linja 3 (Pariisin metro)

**Paris Métro Ligne 3** on yksi Pariisin metron 16 linjasta Pariisissa, Ranskassa. Se yhdistää Levallois-Perretin ja Bagnoletin Saint Lazaren rautatieaseman, Républiquen ja suurten bulevardien (*Grands Boulevards*)  kautta. Linjan pituus on noin 11,7 km ja asemia on 25. Keskimääräinen aseman väli on 488 m. 91,6 miljoonalla käyttäjällään linja on Pariisin metron kymmenenneksi käytetyin. Linja 3bis oli vuoteen 1967 asti osana linjaa 3. Linjan kalustona on 5 yksikköä MF 67-vaunuja. Linja 3 kulkee seuraavien turistinähtävyyksien läheltä:
* St-Lazaren rautatieasema
* Opera Garnier
* Pariisin vanha pörssi
* Le Sentier
* Place de la République
* Père-Lachaise

## Historia
* 10. lokakuuta 1904: Linja avattiin välillä Père-Lachaise-Villiers. 15 asemaa.
* 25. tammikuuta 1905: Linjaa jatkettiin Père-Lachaisesta Gambettaan. 1 uusi asema.
* 23. toukokuuta 1910: Linjaa jatkettiin Villiersistä Pereireen. 3 uutta asemaa.
* 15. helmikuuta 1911: Linjaa jatkettiin Pereirestä Porte de Champerretiin. 1 uusi asema.
* 27. marraskuuta 1921:Linjaa jatkettiin Gambetasta Porte des Lilasiin (Nykyinen 3bis). 3 uutta asemaa.
* 24. syyskuuta 1937: Linjaa jatkettiin Porte de Champerretistä Pon de Levalloisiin. 3 uutta asemaa.
* 1967: Linjaan 3 otetaan ensimmäisenä käyttöön uusi MF 67-kalusto.
* 23. maaliskuuta 1971: Osuus välillä Gambetta-Porte des lilas erotetaan uudeksi omaksi linjakseen 3bis.
* 2. huhtikuuta 1971: Linjaa jatkettiin Gambetasta Gallieniin.

## Kartta ja asemat



* Pont de Levallois-Bécon
* Anatole Franche
* Louise michel
* Porte de Champerret
* Pereire, vaihtomahd.: RER C
* Wagram
* Malesherbes
* Villiers, vaihtomahd.: linja 2
* Europe
* Saint-Lazare, vaihtomahd.: RER E, linjat 12, 13 ja 14
* Havre Caumartin, vaihtomahd.: linja 9
* Opéra
* Quatre Septembre
* Bourse
* Sentier
* Réaumur-Sébastopol, vaihtomahd.: linja 4
* Arts et Métiers, vaihtomahd.: linja 11
* Temple
* République, vaihtomahd.: linjat 5,8,9 ja 11
* Parmentier
* Rue St-Maur
* Père-Lachaise, vaihtomahd.: linja 2
* Gambetta, vaihtomahd.: linja 3bis
* Porte de Bagnolet
* Gallieni

### Uudelleennimetyt asemat
* 15. lokakuuta 1907: Rue St-Denis uudelleennimettiin Réaumur-Sébastopoliksi.
* 1926: Caumartin uudelleennimettiin Havre-Caumartiniksi.
* 1. toukokuuta 1946: Valliern uudelleennimettiin Louise Micheliksi.
* Syyskuu 1998: Saint-Maur uudelleennimettiin Rue St-Mauriksi.

## Lähteet
* RATP:n englanninkieliset kotisivut
Vero-oikeus

**Vero-oikeus** on julkisoikeuden piiriin kuuluva oikeudenala, joka käsittelee verojen keräämistä julkisyhteisöille. Finanssioikeus on yläkäsite, jonka alaan kuuluvat vero-oikeus ja finanssihallinto-oikeus. Finanssioikeus on oppi julkisyhteisöjen varainkäytöstä eli talouden suunnittelusta, budjeteista, määrärahoista, tilinpidosta ja valvonnasta.

Vero-oikeus on hyvin kansallinen oikeudenala, sillä valtiot haluavat itse päättää verojärjestelmästään ja verotuksen tasosta. Euroopan unionin piirissä on kuitenkin sovittu teknisesti varsin yhtenäisestä arvonlisäverotuksesta ja osittain valmisteverotuksesta. Vero-oikeuteen liittyvä kansainvälinen näkökohta on kaksinkertainen verotus, jota on pyritty estämään valtioiden välisillä kahdenkeskisillä ja monenkeskisillä sopimuksilla tai yksipuolisesti valtion sisäisillä laeilla.

Vero-oikeudella ja yksityisoikeudella on useita yhtymäkohtia, sillä monia verovelvollisen yksityisoikeudellisia toimia verotetaan (esimerkiksi kauppaa) tai veron kohteesta säännellään yksityisoikeudessa (esimerkiksi perinnöstä). Yleensä tällaiset tapahtumat ymmärretään samalla tavoin sekä vero-oikeudessa että yksityisoikeudessa eli tapahtumalla ei ole erillistä vero-oikeudellista sisältöä.

## Lähteet
Benelli M4 Super 90

**Benelli M4 Super 90** on italialaisen Benelli Armin suunnittelema ja valmistama  kaasumäntätoiminen itselataava haulikko. Yhdysvaltain merijalkaväki otti sen vuonna 2001 palveluskäyttöön nimikkeellä M1014.

## Lähteet

## Aiheesta muualla
Redemption (Agnesin albumi)

**Redemption** on Agnes Pihlavan 21. lokakuuta 2009 julkaistu albumi.

## Kappaleet
# Own Two Feet - 3.55 (säv. ja san. Tuomas Heikkinen)
# For Your Redemption - 3.03 (säv. ja san. Janne Storm) 
# Don`t Fall In Love - 4.15 (säv. ja san. J. Ahola)
# Wasn't It Enough - 4.37 (säv. Tuomas Heikkinen, san. Tuomas Heikkinen, Pekka Heino)
# Maybe I Was Wrong (Our Sweet Placebo) - 4.14 (säv. ja san. Janne Storm)
# In My Dreams - 4.17 (säv. Tuomas "Gary" Keskinen, san. Tuomas "Gary" Keskinen, Salla Lehtinen)
# You Believe Her - 3.35 (säv. Tuomas Heikkinen, san. Tuomas Heikkinen, Kimmo Blom)
# Seventeen - 4.17 (säv. Tuomas Heikkinen, san. Tuomas Heikkinen, Kimmo Blom)
# Ready to Fall - 3.35 (säv. Jani Hölli, san. Piritta Lumous) 
# Footsteps - 3.21 (säv. Tuomas Heikkinen, san. Tuomas Heikkinen, Kimmo Blom)
# This Moment - 4.25 (säv. ja san. Timo Kotipelto, Tuomas "Gary" Keskinen)
# Tears with a Smile (Ancara Feat. Agnes) - 4.24 (säv. Wahlsten, san. Salminen) 

## Kokoonpano

* Agnes Pihlava - laulu
* Rale Tiiainen - rummut
* Toni Hintikka - basso
* Mikko P. Mustonen - kitarat, kosketinsoittimet
* Tuomas Heikkinen - kitarasoolot biiseissä 1, 4, 8, 10
* Gary Keskinen - kitarat biisissä 11 
* Tuomas Nieminen - taustalaulu 
* Pete Eskola - piano "In My Dreams"
* Janne Storm - kitarasoolot biiseissä 3 ja 5
* Ville Wallenius - akustinen kitara biisissä 6

## Arvostelut
* Imperiumi.net: 8+/10

## Lähteet

## Aiheesta muualla
* ''Redemption'' discogs.com -sivustolla
Se ainoa oikea

**Se ainoa oikea** (*She’s the One*) on vuonna 1996 valmistunut komediallinen elokuva. Pääosissa ovat Edward Burns, Mike McGlone, Jennifer Aniston, Cameron Diaz ja Maxine Bahns.

## Juoni

Elokuva kertoo veljeksistä Mickeystä ja Francisista. Veljekset Mickey ja Francis ovat todella erilaisia. Isoveli Mickey on taksikuski New Yorkissa, ja on  mennyt naimisiin naisen kanssa, johon tutustui vain päivän ennen liittoa. Francis on taas pörssimeklari Wall Streetilla. Hän pyrkii suunnittelemaan kaikki tekonsa etukäteen. Mutta hän ei pystykään suunnittelemaan sitä, että rakastuu veljensä ex-morsiameen. Mickey ottaa taksiinsa Hopen, joka on matkalla ystävänsä häihin. Mickey lähtee seuralaiseksi, ja he menevät naimisiin tanssilattialla. Mickey muuttaa Hopen ahtaaseen asuntoon, jossa on kylppärin katossa reikä ja kuuma vesi sekä sähköt vaihtelevat. Franciksen vaimo Renée on kyllästynyt siihen, ettei Francis enää harrasta seksiä hänen kanssaan, joten hän rupeaa tiedustelemaan hänen sukulaisiltansa, onko Francis mahdollisesti homo. Francis tapaa Wall Streetilla Heatherin, Mickeyn exän, ja pettää Renéetä Heatherin kanssa. Francista myös huolettaa se, että Heather maksoi opiskelunsa olemalla prostituoitu, ja se, että Heatherin ystävä Papa antaa hänelle parempaa seksiä, vaikka Papa on Heatherin isää vanhempi. Hope kertoo lähtevänsä Ranskaan opiskelemaan, eikä Mickey oikein tiedä lähtisikö mukaan. Hän kuitenkin päättää lähteä. Francis jättää vaimonsa, ja kosii Heatheria, joka onkin mennyt juuri naimisiin Papan kanssa. Francis soittaa imelän anteeksipyyntöpuhelun Renéelle, joka onkin palannut yhteen vähän ylipainoisen koulupoikaystävänsä kanssa. Kun Francis kertoo erostansa äidillensä, hän lähtee rukoilemaan, mitä hän on tehnyt todella paljon. Käykin ilmi, että hänellä on ollut suhde rautakaupan pitäjän kanssa.

## Näyttelijät

## Lähteet

## Aiheesta muualla
* 
*
Falsnesfjellet

**Falsnesfjellet** on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee lähellä Yykeänperää. Huipun korkeus on 1&nbsp;157 metriä merenpinnasta.

## Lähteet
Punk Goes Pop

**Punk Goes Pop** on kokoelmalevy ja osa *[[Punk Goes...]]*-sarjaa jota tekee Fearless Records. Se koostuu pop-kappaleista tehdyistä covereista, joita ovat tehneet eri punk-esittäjät. Levy on julkaistu 3. huhtikuuta vuonna 2002

## Kappaleet
Reppiniemenvaara

**Reppiniemenvaara** (, ) on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Bentsjorddalenin eteläpuolella. Vuoren korkein kohta on 1 349 metriä merenpinnan tasoa ylempänä.

## Lähteet
Buoidenjunni

**Buoidenjunni** on Skandeilla sijaitseva vuorenhuippu Tromssan lääniin kuuluvassa Omasvuonon kunnassa, Norjassa. Se sijaitsee Skibotndalenin eteläpuolella. Huipun korkeus merenpinnan tasosta on 1 210 metriä.

## Lähteet
Yleisurheilun sisäratojen Euroopan-mestaruuskilpailut 1971

**[[Yleisurheilun sisäratojen Euroopan-mestaruuskilpailut]]** järjestettiin vuonna 1971 Sofiassa, Bulgariassa. Kisojen ajankohta oli 13.–14. maaliskuuta. Kisapaikkana oli Festivalna-halli, jonka juoksurata oli 200 metrin mittainen.

## Mitalistit
### Miehet

### Naiset

## Mitalitaulukko

## Katso myös
*Suomi yleisurheilun sisäratojen Euroopan-mestaruuskilpailuissa 1971

## Lähteet
*
Imagáisi

**Imagáisi** on Skandien Lyngsalpenen osassa sijaitseva vuori Omasvuonon ja Tromssan kuntien rajalla, Pohjois-Norjassa. Vuoren korkein kohta on 1 416 metriä merenpinnan tasoa ylempänä.

## Lähteet
Arianne Zucker

**Arianne Bethene Zucker** (s. 3. kesäkuuta 1974 Northridge, Kalifornia, Yhdysvallat) on yhdysvaltalainen näyttelijä ja malli. Hän on näytellyt muun muassa Nicole Walkerin roolia saippuasarjassa *[[Päivien viemää]]*.

## Nuoruus
Zucker syntyi Northridgessä, Kaliforniassa, mutta kasvoi Chatsworthissa, Kaliforniassa. Hänen äitinsä Barbara on kemisti ja isänsä Barry putkimies. Hänellä on myös isoveli Todd.

## Ura
Zucker alkoi tehdä mallintöitä 16-vuotiaana. Hän valmistui Chatsworth High Schoolista vuonna 1992 ja alkoi opiskella näyttelemistä Pierce Collegessa. Ensimmäisen televisioroolinsa hän sai vuonna 1998, sarjasta *[[Päivien viemää]]* Nicole Walkerina.

## Yksityiselämä
Arianne Zucker on ollut vuodesta 2002 naimisissa näyttelijäkollegansa Kyle Lowderin kanssa. Pariskunnan esikoistytär syntyi 7. joulukuuta 2009.

## Lähteet

## Aiheesta muualla
* Arianne Zuckerin kotisivut
*
Čohkkugiettivárri

**Čohkkugiettivárri** on Skandeilla sijaitseva vuori Tromssan lääniin kuuluvassa Omasvuonon kunnassa Norjassa. Se sijaitsee Bergsdalenin pohjoispuolella. Vuoren korkein kohta on 1 327 metriä merenpinnan tasoa ylempänä.

## Lähteet
Punk Goes Metal

**Punk Goes Metal** on kokoelmalevy ja osa *[[Punk Goes...]]*-sarjaa jota tekee Fearless Records. Se koostuu heavy metal-kappaleista tehdyistä covereista, joita ovat tehneet eri punk esittäjät. Levy on julkaistu 1. elokuuta vuonna 2000

## Kappaleet
Stephen Nichols

**Stephen Earl Nicols** (s. 19. helmikuuta 1951 Cincinnati, Ohio, Yhdysvallat) on yhdysvaltalainen näyttelijä. Hän on näytellyt muun muassa Steve Johnsonia televisiosarjassa *[[Päivien viemää]]*. Stephen on saanut kolme Drama-Logue palkintoa.

## Aiheesta muualla
* Virallinen kotisivu 
*
Darin Brooks

**Darin Lee Brooks** (s. 27. toukokuuta 1984 Maui, Havaiji, Yhdysvallat) on yhdysvaltalainen näyttelijä. Hän on näytellyt muun muassa Max Bradyn rooliaa televisiosarjasta *[[Päivien viemää]]*. Brooks on esittänyt myös sarjan *[[Blue Mountain State]]* päähenkilöä Alex Morania.

Brooks on näytellyt Wyatt Fullerin roolin televisiosarjassa *[[Kauniit ja rohkeat]]* 21. kesäkuuta 2013 esitetystä jaksosta alkaen.

## Aiheesta muualla

*
Drake Hogestyn

**Donald ”Drake” Hogestyn** (29. syyskuuta 1953 Fort Wayne, Indiana, Yhdysvallat – 28. syyskuuta 2024) oli yhdysvaltalainen näyttelijä. Hän näytteli muun muassa John Blackin roolissa televisiosarjassa *[[Päivien viemää]]*.

Drake oli naimisissa Victoria Postin kanssa. Parilla on kaksi lasta.

## Lähteet

## Aiheesta muualla
*
Olmavaara

**Olmavaara** (, ) on Skandeilla sijaitseva vuori Tromssan lääniin kuuluvassa Omasvuonon kunnassa, Norjassa. Se sijaitsee Signaldalenin pohjoispuolella. Vuoren korkein kohta on 1 552 metriä merenpinnan tasoa ylempänä.
Mannfjelletin huipulla on myös jäätikköä. Lisäksi rinteiltä ja sen useilta tasanteilta laskee lukuisia "puroja" sekä Signaldaleniin että koillisessa sijaitsevaan Sørdaleniin.
## Lähteet
Paavo Pystynen

**Paavo Kalervo Pystynen** (3. helmikuuta 1932 Hirvensalmi – 12. helmikuuta 2021 Lappeenranta) oli suomalainen kestävyysjuoksija.

Pystynen sijoittui Tokion 1964 olympialaisissa maratonilla 20:nneksi. Pohjoismaiden mestaruuskilpailuissa hän saavutti hopeaa vuonna 1963 sekä pronssia vuosina 1965 ja 1968. Hän edusti Suomea kymmenessä maaottelussa. Hän sijoittui Bostonin maratonilla toiseksi vuonna 1962 ja neljänneksi vuonna 1964. Hän saavutti voittoja 25 kilometrin pituisilla Kaivopuiston maratonilla (vuosina 1958 ja 1959) ja Suomen Urheilulehden maratonilla (vuonna 1961).

Pystynen voitti Suomen mestaruuden maastojuoksussa vuosina 1960 ja 1961, 10&nbsp;000 metrin juoksussa vuonna 1961 sekä maratonilla vuonna 1963. Hän saavutti SM-hopeaa maastojuoksussa vuonna 1963 ja maratonilla vuonna 1964 sekä SM-pronssia 10&nbsp;000 metrillä vuonna 1958 ja maratonilla vuosina 1962, 1965 ja 1966. Hän edusti yleisurheilijana seuratasolla Parikkalan Urheilijoita ja Lappeenrannan Urheilu-Miehiä.

"Pate" Pystynen julkaisi vuonna 1999 omaelämäkerran *Valoa ja varjoa*.

## Henkilökohtaiset ennätykset
* 5 000 metriä: 14.23,2 (1968)
* 10 000 metriä: 30.00,2 (1963)
* Maraton: 2.19.18 (1968)

## Lähteet
* 
* 

### Viitteet